LISA

„CONTEA DI SCLAFANI“

PDO-IT-A0775-AM04

Taotluse esitamise kuupäev: 21.12.2016

TOOTESPETSIFIKAADI MUUDATUSE TAOTLUS

1. Muudatuse suhtes kohaldatavad eeskirjad

Määruse (EL) nr 1308/2013 artikkel 105 – oluline muudatus

2. Muudatuse kirjeldus ja põhjused

2.1. Nimetuse (a) ja tootespetsifikaadi/koonddokumendi (b) muutmine

a) Nimetuse muutmine: praegusele nimetusele „Contea di Sclafani“ on lisatud viide Valledolmo omavalitsusüksusele. Seepärast esitatakse nimetus kas kujul „Contea di Sclafani“ või kujul „Valledolmo – Contea di Sclafani“. Nimetust on muudetud selleks, et rõhutada paremini seost asjaomase territooriumiga, st „määratletud geograafilise piirkonnaga“, nagu on ette nähtud ELi õigusaktiga (määruse (EL) nr 1308/2013 artikli 93 lõike 1 punkt a). Tegelikult nimetatakse kohanime Valledolmo mitmel korral juba tootespetsifikaadi artiklis 9, kus kirjeldatakse geograafilist seost. Kõnealune omavalitsusüksus asub Palermo provintsis, määratletud geograafilise piirkonna keskel ja see on märgitud nüüdisaegsetel maakaartidel. Seepärast muudab omavalitsusüksuse nime lisamine tootmispiirkonna täpse asukoha määramise lihtsamaks.

b) Lubatud veinisortide nimekirja on lühendatud 21-lt 6-ni (ainult veinisordid „Bianco“ ja „Rosso“) ning alles on jäetud nende vastavad tähised „Vendemmia Tardiva“ (hiline saak) ja „Riserva“. Registreeritud päritolunimetus „Sicilia“ (denominazione di origine controllata – D.O.C. (KPN)) hõlmab suurt hulka asjaomase piirkonna viinamarjasorte, sealhulgas paljusid praeguse nimetuse „Contea di Sclafani“ D.O.C. (KPN) spetsifikaadis sätestatud sorte, ja kuigi need on traditsioonilised sordid, ei saa neid pidada ainuomaseks piiratumale alale. Seepärast on kavas kõnealuste D.O.C. (KPN) veinide eripära laiemalt tutvustada, jättes alles vaid veinisordid, mida toodetakse viinamarjasortidest, mis näitavad seost määratletud geograafilise piirkonnaga kõige paremini. Seega isegi juhul, kui veine toodetakse kohalikest sortidest, mis olid juba asjaomaste valge, punase ja ühe viinamarja sordi veinide valmistamiseks kasutatavate viinamarjasortide hulgas, nimetatakse neid nüüd üldiselt valgeteks või punasteks veinideks, et rõhutada rohkem päritolunimetust ja seost kohaga (terroir), kus veini toodetakse.

2.2. Tootespetsifikaadi artikkel 2. Viinamarjasortide kombinatsioon

Muudatus puudutab tootespetsifikaadi artiklit 2 ja koonddokumendi asjaomast punkti 7 peamiste veiniviinamarjasortide kohta. Kohalike viinamarjasortide osakaalu suurendamine, nagu ’Catarratto’ nende valgete veinide puhul ning ’Perricone’ ja ’Nero d’Avola’ nende punaste veinide puhul, mida juba toodetakse ühe sordi veinidena, võimaldab asjaomaste veinide omadusi paremini selgitada ja tagab parema kvaliteedi. Viinamarjasortide kombinatsiooni on piiratud, et hoida alles ainult need veinisordid, mis suudavad kõnealuste D.O.C. (KPN) veinide eripära esile tuua.

a) Valge veini puhul jäeti viinamarjasortide kombinatsioonist välja sordid ’Insolia’ ja ’Grecanico’ ning lisati tähis „Riserva“. Valgete veinide puhul on endiselt lubatud üksnes viinamarjasort ’Catarratto’, mida peab lähtematerjalis olema vähemalt 95 %, sest see kajastab territooriumi erilist sobivust paremini kui ükski teine sort.

b) Kehtivas tootespetsifikaadis punaste veinide viinamarjasortide kombinatsioonide puhul esitatud sortide osakaalusid on muudetud ja lisatud on tähis „Vendemmia Tardiva“. Punaste veinide puhul on lubatud ainult traditsioonilised viinamarjasordid ’Perricone’ ja ’Nero d’Avola’, kas eraldi või koos osakaaluga 0–100 %; teisi sorte lisada ei tohi.

c) Valgete ega punaste veinide valmistamiseks ei tohi kasutada ühtegi muud sorti, isegi kui need on Sitsiilia piirkonnas lubatud. Eespool nimetatud sordid, mida kasvatatakse peaaegu kõigi kohalike tootjate viinamarjaistandustes, annavad selles künklikus piirkonnas veine, mille erilised ja äratuntavad organoleptilised omadused eristavad neid piirkonna teistes osades valmistatud veinidest, nagu on näidatud geograafilise seose kirjelduses.

d) Välja on jäetud roosad veinid ja ühe sordi veinid, mida valmistatakse sortidest, mida tootespetsifikaat enam ei hõlma.

2.3. Tootespetsifikaadi artikkel 3. Tootmispiirkond

Muudatus käsitleb tootespetsifikaadi artiklit 3 ja koonddokumendi asjaomast punkti 6 määratud piirkonna kohta.

Tootespetsifikaadi artiklis 3 nimetatud tootmispiirkonna kirjelduses on tehtud ainult vormilisi muudatusi ja parandatud on Montemaggiore omavalitsusüksuse nime (enne oli see ekslikult märgitud kui Montemmagiore).

2.4. Tootespetsifikaadi artikkel 4. Viinamarjakasvatusnormid

Muudatus puudutab ainult tootespetsifikaati, mitte koonddokumenti.

a) Seoses ajavahemikuga, millal võib teha erakorralist kastmist, on välja jäetud tekst „hiljemalt marjade valmimise alguses“. Kaotatud on ilmne vastuolu, sest erakorraline kastmine on vajalik eelkõige suve lõpus ja sageli pärast marjade valmimist.

b) Saagikuse tabelist on välja jäetud veinisordid, mida tootespetsifikaat enam ei hõlma, ja lisatud on tähised „Vendemmia Tardiva“ punaste veinide jaoks ning „Riserva“ valgete veinide jaoks. Minimaalset naturaalset alkoholisisaldust mahuprotsentides on suurendatud punaste veinide puhul 11 %-lt 12 %-le ja valgete veinide puhul 10,5 %-lt 11,5 %-le. Samasse tabelisse on lisatud punase veini tähis „Vendemmia Tardiva“ ja valge veini tähis „Riserva“, mis olid mõlemad esitatud eelmise tootespetsifikaadi artiklis 5. Parema ülevaate andmiseks on kvaliteedinäitajad (viinamarjade maksimaalne saagikus hektari kohta ja minimaalne naturaalne alkoholisisaldus) esitatud ühes tabelis tootespetsifikaadi artiklis 4, kusjuures varem olid need loetletud ka tootespetsifikaadi artiklis 5. Viinamarjade minimaalse naturaalse alkoholisisalduse (suhkrusisalduse) suurendamine peaks parandama asjaomase veini kvaliteeti ja tooma D.O.C. (KPN) veini erilisust veelgi rohkem esile.

2.5. Tootespetsifikaadi artikkel 5. Veinivalmistusnormid

Muudatus puudutab ainult tootespetsifikaati, mitte koonddokumenti.

Tehtud on vormilisi muudatusi, nagu uute veinisortide valmistamise normide lisamine ja nende veinisortide valmistamise normide väljajätmine, mida tootespetsifikaadi teised artiklid enam ei hõlma või mida seal ei nimetata.

Need muudatused on vajalikud selleks, et viia artikkel vastavusse eelmiste artiklite sätetega.

(Lõige 9) Veinide kvaliteeditaseme paremaks kajastamiseks ei ole Vendemmia Tardiva veinisortide (1. kategooria vein) puhul rikastamistoimingud lubatud.

2.6. Tootespetsifikaadi artikkel 6. Tarbimisomadused

Muudatus puudutab tootespetsifikaati ja koonddokumendi asjaomast punkti 4 veinide kirjelduse kohta.

a) Veinisordid, näiteks need, mis tähistavad viinamarjasorti, mida sertifikaat enam ei hõlma, on välja jäetud ja ülejäänud veinisordid on uuesti määratletud. Välja on jäetud nende veinisortide omadused, mida tootespetsifikaat enam ei hõlma, kirjeldatud on selliseid uusi turuletoodud veinisorte nagu Bianco Riserva ja Rosso Vendemmia Tardiva ning läbi on vaadatud juba hõlmatud sortide omadused, et tagada keemiliste, füüsikaliste ja organoleptiliste omaduste täpsem kirjeldus.

b) Välja on jäetud artikli lõige 3, mis käsitleb ministeeriumi õigust anda välja dekreet üldhappesuse ja suhkruvaba ekstrakti miinimumsisalduse muutmise kohta. Tootespetsifikaadi muutmisel kasutati võimalust jätta välja tootespetsifikaadi artikli 6 viimane lõige, sest see ei vasta enam ELi õigusnormidele muudatuste kohta, mille puhul tuleb muuta koonddokumenti.

c) Võimaliku lõhnana on lisatud „puidu varjundiga“, mis tekib veinide puitmahutites hoidmise tulemusel. See oli vajalik, kuna tootjad hoiavad ja laagerdavad veini sageli puitmahutites.

2.7. Tootespetsifikaadi artikkel 7. Märgistamine

Muudatus puudutab ainult tootespetsifikaati, mitte koonddokumenti.

Tootespetsifikaadi artikkel on tervenisti asendatud ja järgnevate artiklite nummerdust on muudetud.

Kõigi tootespetsifikaadiga hõlmatud veinisortide tarbimisomadusi kirjeldatakse nüüd tootespetsifikaadi eelnevas artiklis 6 ning toodete märgistamise ja kujunduse eeskirju kirjeldatakse tootespetsifikaadi artiklis 7.

a) Lisatud on võimalus kasutada viinamarjaistandusele viitavaid topograafilisi lisatähiseid. Põllumajandusettevõttele viidatakse eesmärgiga veini paremini iseloomustada, osutades märgisel, et vein on eranditult pärit teatavast konkreetsest viinamarjaistandusest, kooskõlas seaduse nr 238/2016 artikli 31 lõikega 10 ja määruse (EL) nr 1308/2013 artikli 120 lõike 1 punktiga g.

b) Nime „Sicilia“ kui suurema geograafilise üksuse nime võib kasutada D.O.C. (KPN) „Contea di Sclafani“ või „Valledolmo – Contea di Sclafani“ veinide märgistusel ja kujunduses. Suurema geograafilise üksuse Sicilia nime märkimine võimaldab anda tarbijale rohkem teavet asjaomase D.O.C. (KPN) geograafilise piirkonna kohta vastavalt seaduse nr 238/2016 artikli 31 lõikele 10 ja määruse (EL) nr 1308/2013 artikli 120 lõike 1 punktile g.

c) Välja on jäetud viited veinisortidele, mida tootespetsifikaat enam ei hõlma, ja sätted mahutite kohta, mida võib kasutada. Sätted mahutite kohta, mida võib kasutada, sisalduvad nüüd tootespetsifikaadi artiklis 8 („Pakendamine“).

2.8. Tootespetsifikaadi artikkel 8. Pakendamine

Muudatus käsitleb tootespetsifikaati ja koonddokumendi asjaomast punkti 9 oluliste lisatingimuste kohta.

Sätestatud on, et kõigi siseriiklike või ELi õigusnormide kohaselt lubatud koguste puhul võib kasutada ainult klaaspudeleid. Täpsustatud on, et kuna vahuveini tootespetsifikaat enam ei hõlma, kasutatakse ainult äärisega pudelikorke, mis on valmistatud korgist. T-kujulise pudelikorgi kasutamine on lubatud ainult tähisega „Vendemmia Tardiva“ veinisortide puhul.

Turul peab nimetus olema äratuntav üksnes klaaspudelisse villitud veini järgi ja see valitakse vastavalt tootespetsifikaadis esitatud kvaliteetsetele omadustele ja tehnilistele näitajatele.

2.9. Tootespetsifikaadi artikkel 9. Seos piirkonnaga

Muudatus käsitleb tootespetsifikaati ja koonddokumendi asjaomast punkti 8 seos(t)e kirjelduse kohta.

Tootespetsifikaadi artiklit 9 on ajakohastatud viitega D.O.C. (KPN) uuele nimetusele: „Contea di Sclafani“ või „Valledolmo – Contea di Sclafani“.

Mis puudutab geograafilise keskkonnaga seose kirjeldust, on artikli 9 lõigetest A ja C välja jäetud viited veinide sorditüpoloogiatele ja kategooriatele (vahuvein ja kvaliteetvahuvein), mida uues tootespetsifikaadis ei ole ette nähtud.

Seega on kõnealused tootespetsifikaadis tehtud muudatused lisatud koonddokumendi asjaomasesse punkti 8, kus kirjeldatakse seost geograafilise keskkonnaga.

Kõnealuse muudatuse põhjus on D.O.C. (KPN) nimetuse muutmine määratletud geograafilise piirkonna keskel asuva Valledolmo omavalitsusüksuse nime lisamise näol.

Seega tuntakse tänu sellele muudatusele nimetust asjaomase territooriumi abil üldjuhul paremini ära ja luuakse tugevam seos asjaomase veinitoodangu geograafilise keskkonnaga.

Lisaks kirjeldatakse tootespetsifikaadi artiklis 9 sellest mõne veinisordi ja tootekategooria väljajätmise tulemusena paremini seost geograafilise keskkonnaga ülejäänud veinisortide puhul, mida valmistatakse territooriumile kõige iseloomulikumate sortide viinamarjadest (’Catarratto’, ’Perricone’ ja ’Nero d’Avola’).

Eriti rõhutatakse just geograafilisest keskkonnast tulenevate looduslike ja inimtegurite ning veinide kvalitatiivsete ja spetsiifiliste omaduste koostoimet.

KOONDDOKUMENT

1. Registreeritav(ad) nimetus(ed)

Contea di Sclafani

Valledolmo – Contea di Sclafani

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Veini(de) kirjeldus

„Contea di Sclafani“ või „Valledolmo – Contea di Sclafani“ Rosso

Värvus: erineva intensiivsusega rubiinpunane, vahel punakaslilla varjundiga

Lõhn: peen, äratuntav, puuviljaline/mõnikord vürtsikas

Maitse: kuiv, harmooniline, hea struktuuriga

Minimaalne üldalkoholisisaldus mahuprotsentides: 12 %.

Suhkruvaba ekstrakti miinimumsisaldus: 23 g/l

Kõik analüütilised näitajad, mida ei ole alljärgnevas tabelis esitatud, vastavad siseriiklikes ja ELi õigusaktides sätestatud piirnormidele.

Üldised analüütilised omadused

Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta): Maksimaalne vääveldioksiidi üldsisaldus (milligrammides liitri kohta):

„Contea di Sclafani“ või „Valledolmo – Contea di Sclafani“ Rosso Riserva

Värvus: sügavast rubiinpunasest kuni granaatpunaseni veini laagerdumisel

Lõhn: intensiivne, puuviljaline, mõnikord vürtsikas

Maitse: kuiv, äratuntav, hea struktuuriga

Minimaalne üldalkoholisisaldus mahuprotsentides: 12,5 %

Suhkruvaba ekstrakti miinimumsisaldus: 24 g/l

Kõik analüütilised näitajad, mida ei ole alljärgnevas tabelis esitatud, vastavad siseriiklikes ja ELi õigusaktides sätestatud piirnormidele.

Üldised analüütilised omadused

Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta): Maksimaalne vääveldioksiidi üldsisaldus (milligrammides liitri kohta):

„Contea di Sclafani“ või „Valledolmo – Contea di Sclafani“ Rosso Vendemmia Tardiva

Värvus: sügavast rubiinpunasest kuni granaatpunaseni veini laagerdumisel

Lõhn: äratuntav, kauakestev, peen

Maitse: kuivast magusani, äratuntav, harmooniline

Minimaalne üldalkoholisisaldus mahuprotsentides: 13 %

Suhkruvaba ekstrakti miinimumsisaldus: 28 g/l

Kõik analüütilised näitajad, mida ei ole alljärgnevas tabelis esitatud, vastavad siseriiklikes ja ELi õigusaktides sätestatud piirnormidele.

Üldised analüütilised omadused

Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): 11 Minimaalne üldhappesus: 4 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta): Maksimaalne vääveldioksiidi üldsisaldus (milligrammides liitri kohta):

„Contea di Sclafani“ või „Valledolmo – Contea di Sclafani“ Bianco

Värvus: erineva intensiivsusega õlgkollane, mõnikord kahvaturohelise varjundiga

Lõhn: peen, äratuntav, kauakestev

Maitse: kuiv, harmooniline, aromaatne

Minimaalne üldalkoholisisaldus mahuprotsentides: 11,5 %

Suhkruvaba ekstrakti miinimumsisaldus: 17 g/l

Kõik analüütilised näitajad, mida ei ole alljärgnevas tabelis esitatud, vastavad siseriiklikes ja ELi õigusaktides sätestatud piirnormidele.

Üldised analüütilised omadused

Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta): Maksimaalne vääveldioksiidi üldsisaldus (milligrammides liitri kohta):

„Contea di Sclafani“ või „Valledolmo – Contea di Sclafani“ Bianco Riserva

Värvus: erineva intensiivsusega õlgkollane, mõnikord kahvaturohelise varjundiga

Lõhn: meeldiv, peen, elegantne

Maitse: harmooniline, äratuntav, aromaatne

Minimaalne üldalkoholisisaldus mahuprotsentides: 12 %

Minimaalne üldhappesus: 4,5 g/l

Suhkruvaba ekstrakti miinimumsisaldus: 20 g/l

Kõik analüütilised näitajad, mida ei ole alljärgnevas tabelis esitatud, vastavad siseriiklikes ja ELi õigusaktides sätestatud piirnormidele.

Üldised analüütilised omadused

Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta): Maksimaalne vääveldioksiidi üldsisaldus (milligrammides liitri kohta):

„Contea di Sclafani“ või „Valledolmo – Contea di Sclafani“ Bianco Vendemmia Tardiva

Värvus: õlgkollasest kuldkollaseni

Lõhn: äratuntav, kauakestev

Maitse: kuivast magusani, äratuntav, harmooniline

Minimaalne üldalkoholisisaldus mahuprotsentides: 13 %

Suhkruvaba ekstrakti miinimumsisaldus: 26 g/l

Kõik analüütilised näitajad, mida ei ole alljärgnevas tabelis esitatud, vastavad siseriiklikes ja ELi õigusaktides sätestatud piirnormidele.

Üldised analüütilised omadused

Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): 11 Minimaalne üldhappesus: 4 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta): Maksimaalne vääveldioksiidi üldsisaldus (milligrammides liitri kohta):

5. Veinivalmistustavad

a. Peamised veinivalmistustavad

b. Maksimaalne saagikus või toodang

„Contea di Sclafani“ või „Valledolmo – Contea di Sclafani“ Rosso, sealhulgas Riserva

10 000 kg viinamarju hektari kohta

„Contea di Sclafani“ või „Valledolmo – Contea di Sclafani“ Rosso, sealhulgas Riserva

70 hektoliitrit hektari kohta

„Contea di Sclafani“ või „Valledolmo – Contea di Sclafani“ Bianco, sealhulgas Riserva

12 000 kg viinamarju hektari kohta

„Contea di Sclafani“ või „Valledolmo – Contea di Sclafani“ Bianco, sealhulgas Riserva

84 hektoliitrit hektari kohta

„Contea di Sclafani“ või „Valledolmo – Contea di Sclafani“ Rosso ja Bianco Vendemmia Tardiva

8 000 kg viinamarju hektari kohta

„Contea di Sclafani“ või „Valledolmo – Contea di Sclafani“ Rosso ja Bianco Vendemmia Tardiva

48 hektoliitrit hektari kohta

6. Määratletud piirkond

Tootmispiirkond asub Sitsiilia maakonnas ja hõlmab Palermo provintsis kogu järgmiste omavalitsusüksuste territooriumi: Valledolmo, Caltavuturo, Alia ja Sclafani Bagni; osa järgmiste omavalitsusüksuste territooriumist: Petralia Sottana, Castellana Sicula, Castronovo di Sicilia, Cerda, Aliminusa, Montemaggiore Belsito ja Polizzi Generosa; Caltanissetta provintsis kogu järgmiste omavalitsusüksuste territooriumi: Vallelunga Pratameno ja Villalba, ning Agrigento provintsis osa Cammarata omavalitsusüksuse territooriumist. Kõnealuse ala piirid on kindlaks määratud järgmiselt:

alates riigimaantee nr 120 kilomeetripostist 14 + 800 kulgeb piir piki seda maanteed kuni Cerda ja Aliminusa ristmikuni, kust jookseb kilomeetripostist 0 + 000 mööda provintsimaanteed nr 7 kuni kilomeetripostini 17 + 750. Sealt edasi kulgeb piir piki Alia omavalitsusüksuse piiri läände, kuni lõikub Castronuovo di Sicilia omavalitsusüksuse piiriga ja läheb seda mööda edela suunas, kuni lõikub kilomeetriposti 4 + 700 juures riigimaanteega nr 189. Edasi kulgeb piir piki seda riigimaanteed kuni kilomeetripostini 14 + 600, kust jookseb edasi lõuna suunas piki Platani jõge kuni Vallone Crasto Venturoni ja kulgeb läbi selle oru kagu suunas, kuni lõikub kilomeetriposti 5 + 900 juures provintsimaanteega nr 39 (endine Soria-Casalicchio eramaantee), mida mööda kulgeb kuni kilomeetripostini 0 + 000, kus ühineb provintsimaanteega nr 25 (Tumarrano-Mussomeli) ja jookseb seda järgides lõuna poole 9 km, kuni jõuab Cammarata omavalitsusüksuse piirini. Edasi kulgeb kõnealuse ala piir piki seda piiri ida poole, kuni jõuab Villalba omavalitsusüksuse piirini ja jookseb seda mööda ida suunas kuni Petralia Sottana omavalitsusüksuse piirini; edasi kulgeb piir piki seda omavalitsusüksuse piiri ida ja seejärel põhja poole ning jõuab Portella dell’Inferno juures provintsimaanteele nr 72 (Ciolino) ja järgib seda umbes 2,7 km. Põhja poole liikudes jõuab piir seejärel Portella del Mortoni, kus taasühineb põhja suunas Petralia Sottana omavalitsusüksuse piiriga, kuni jõuab Vallone San Giorgioni ja jookseb läbi selle oru kirde poole, kuni jõuab riigimaanteele nr 120 kilomeetriposti 48 + 200 juures. Edasi kulgeb piir mööda riigimaanteed nr 120 kuni kilomeetripostini 48 + 400, kus see kohtub Polizzi Generosa omavalitsusüksuse piiriga, mida mööda kulgeb loode suunas edasi kuni San Filippo jõeni; sealt kulgeb piir edasi mööda seda jõge, ikka loode poole, kuni lõikub Caltavuturo omavalitsusüksuse piiriga. Kulgedes mööda seda loode poole, jõuab piir Sclafani Bagni omavalitsusüksuse piirini ja jätkub mööda seda, kuni jõuab Cerda omavalitsusüksuse piirini; siit kulgeb piir loode poole ja lõikub kilomeetriposti 14 + 800 juures riigimaanteega nr 120.

7. Peamised veiniviinamarjasordid

’Catarratto bianco lucido B.’

’Catarratto bianco comune B.’

’Perricone N.’

’Nero d’Avola N.’ – ’Calabrese N.’ sünonüüm

8. Seos(t)e kirjeldus

„Contea di Sclafani“ või „Valledolmo – Contea di Sclafani“

Seost määratletud geograafilise piirkonnaga näitab konkreetsete keskkonnaolude (mägine piirkond, mulla struktuur, mõõdukalt soe kliima, temperatuurivahemikud), ajaloolise traditsiooni (esimesed andmed viinamarjakasvatuse kohta pärinevad 1300. aastatest; 1570. aasta paiku istutati Valle dell’Olmo feodaalvalduses palju hektareid viinapuid), inimtegurite (viinamarjasordid, viinapuude kujundamise meetodid ja traditsioonilised põllumajandussüsteemid) ja piirkonnas tugevalt juurdunud ja tootespetsifikaadis kindlaks määratud veinisortidele ainulaadseid omadusi saavutada võimaldavate veinitöötlemismeetodite koostoime.

Eelkõige tähendavad selle piirkonna keskmine kõrgus, mis on umbes 600 m merepinnast, ning liiva sisaldavate peamiselt savimuldade või savi sisaldavate peamiselt liivmuldade üldine levik, et tootmispiirkonnas ei ole mulda, mis oleks kas liiga, liiga happeline või liiga leeliseline, mis kõik on veinitoote kogust ja eelkõige kvaliteeti mõjutavad tegurid.

Need tegurid sobivad täiuslikult kohalike punase viinamarja sortidega ’Perricone’ ja ’Nero d’Avola’, et valmistada vaikset punast veini, millel on väga erilised omadused tänu selle tugevale lille- ja vürtsikale lõhnale, selle elegantsile ja pikaealisusele, mis tuleneb tanniinist, mis võimaldab veini laagerdada isegi pikka aega (need veinid on märgistatud tähisega „Riserva“), ning kohaliku valge viinamarja sordiga ’Catarratto’, mis on tihedalt seotud viinamarjakasvatuse traditsiooniga Sitsiilias ja eriti Valle d’Olmo-Contea di Sclafanis, kus veini valmistatakse üksnes ’Catarratto’ viinamarjadest ning sellel on ainulaadsed ja kergesti äratuntavad omadused. Tänu suurele polüfenoolisisaldusele ja optimaalsele happesusele sobib see valge vein laagedamiseks ning seega tähise „Riserva“ kandmiseks.

Viinamarju korjatakse alates septembri keskpaigast kuni oktoobri lõpuni. Kuna need viinamarjad valmivad seal umbes kakskümmend päeva hiljem kui viinamarjad muudes Sitsiilia viinamarjakasvatuspiirkondades, saavutavad nad happesuse ja suhkrusisalduse täiusliku tasakaalu. Hiline valmimine võimaldab lisaks lõpptoote tüpiseerimisele koristada viinamarju, mis on küpsenud tasakaalustatud viisil ilma suvekuumuseta ja millel on tasakaalustatud analüütilised väärtused, st nad on hea happesusega ja ilma liigse suhkruta.

Viinamarjasortidest ’Nero d’Avola’ ja ’Perricone’ valmistatud vein sobib hästi nii tüüpilise Sitsiilia köögiga kui ka – tänu selle erilistele omadustele – rahvusvahelisemate roogade ja joogikultuuriga, mis aitab seega kaasa selle kvaliteedi tunnustamisele. Teisalt sobib aga ’Catarratto’ viinamarjasordist saadud vein hästi kokku kõigi kalaroogadega, alates puhtalt vahemerelistest kuni Aasia-pärasteni välja.

Peale selle jäetakse traditsiooni kohaselt eriti headel aastatel nii punaste kui ka valgete sortide viinamarjad väga pikaks ajaks, peaaegu oktoobri lõpuni taime külge, et koristada väga küpseid viinamarju, millest saab teha tähisega „Vendemmia Tardiva“ veine.

9. Olulised lisatingimused

Pakendamine

Õigusraamistik:

siseriiklikud ja ELi õigusaktid

Lisatingimuse liik:

Kõigi siseriiklike või ELi õigusnormide kohaselt lubatud koguste puhul võib kasutada ainult klaaspudeleid. Kuna vahuveini tootespetsifikaat enam ei hõlma, kasutatakse ainult äärisega pudelikorke, mis on valmistatud korgist; T-kujulise pudelikorgi kasutamine on lubatud ainult tähisega „Vendemmia Tardiva“ veinisortide puhul.

Tingimuse kirjeldus:

Turul peab nimetus olema äratuntav üksnes klaaspudelisse villitud veini järgi ja see valitakse vastavalt tootespetsifikaadis esitatud kvaliteetsetele omadustele ja tehnilistele näitajatele.

Link tootespetsifikaadi juurde

https://www.politicheagricole.it/flex/cm/pages/ServeBLOB.php/L/IT/IDPagina/12905